אודות "היכל מנחם" - היכל מנחם
אודות "היכל מנחם"
ספריית החסידות "היכל מנחם" הוקמה תשמ"ח ע"י הרב יוסף יצחק הבלין שיחי', לאחר שהרבי עודד במרץ הקמת מוסדות חדשים, לע"נ הרבנית מרת חיה מושקא שהסתלקה באותה שנה.
כחלק ממערך הפעילות במכון היכל מנחם, ניתן דגש מיוחד על אגף הוצאה לאור, שם עמל בכל ימות השנה צוות עובדים מיומן ובקיא על עיבודם ועריכתם של תורת רבינו לכל גווניה ואופניה. עד כה יצאו לאור במסגרת המכון יותר משישים ספרים, ומעת לעת אנו מוציאים ספרים נוספים. בין הספרים, ידועה לכל סדרת ה'שערים' בהוצאת המכון, שכבר קנתה לה חביבות מיוחדת ומקום של כבוד בהיכלי הישיבות ובתי הכנסת ובאלפי בתים ברחבי העולם.
במסגרת המכון, עומדת לרשות הציבור הרחב ספריה רחבה ומקיפה, בה ניתן לשבת בנוחות וללמוד. בספריה מצוי מאגר בלתי נדלה של ספרי תורה וחסידות, ביטאונים וירחונים תלמודיים, שראו אור מאז ומעולם. הספריה ממוקמת במרכז העיר ירושלים, בסמיכות מקום לכיכר השבת ולמרכז העיר, ובשל מיקומה הנוח מהווה מקום אידיאלי לאלפי שוחרי תורה וחסידות המתגוררים באיזור.
כחלק ממאמצינו להפצת המעיינות בקרב הציבור הרחב, פועלת במקום חנות לממכר ספרי חב"ד, כיפות וטליתות, ספרי עור ומוצרי יודאיקה נוספים, במחירים הנמוכים משמעותית ממחירי השוק. במשך השנה מתקיימות במקום מכירות מיוחדות בהנחות ענק לטובת ציבור הקונים. בנוסף, מחלקה מיוחדת מטפלת בפניות של שלוחים ורבני קהילות ברחבי העולם, המעוניינים ברכישת ספרי קודש ומוצרי יודאיקה במחירים סיטונאיים.
אגף מיוחד אמון על יצירת מאגר שיעורים והרצאות, התוועדויות ושיחות קודש של הרבי בדיסקים ובקלטות. בארכיון ניתן לבחור שיעורים במגוון נושאים מפי מיטב המרצים, ליצור דיסק לשמיעה או לצפיה, או לחלק כתשורה בשמחות.
אגף שיעורים והרצאות
מידי יום ביומו, נערכים באולם ההרצאות בבניין 'היכל מנחם' שיעורים והרצאות בנושאים שונים, מפי מיטב המרצים. הרה"ג הרב יקותיאל פרקש, הרה"ג הרב עדין אבן-ישראל (שטיינזלץ) והרב יחזקאל סופר נמנים על רשימה מכובדת זו. כמו כן, ביומא דפגרא ובתאריכים מיוחדים מתקיימים במקום התוועדויות ברוב עם, המתפרסמים על-גבי לוחות המודעות בריכוזים החרדיים.
ערכת שלהבת - שמן זית מוצק - 44 כוסיות
טלית קלה - חב"ד - מידה 60
טלית "מלכות" טליתני'ה
נטלה שקופה - קלה במיוחד (ידיות במגוון צבעים) 55 ₪ 45 ₪
נטלה שקופה עם ידיות צבעוניות מחומר אקרילי.